तले जाने के कारण फ्रेंच फ्राइज़ में वसा की मात्रा अधिक होती है। मारट्रिक्ट विश्वविद्यालय, नीदरलैंड्स, द्वारा 55 से 70 वर्ष की आयु के 120, 000 व्यक्तियों पर किये गए एक 13 वर्षीय निरीक्षण में यह पता चला कि एक्रिलामाइड (जो आलू को बेक करने या तलने पर बनता है) का अधिक सेवन किडनी कैंसर की संभावनाओं को 60 प्रतिशत तक बढ़ा देता है। हालांकि, हारवर्ड स्कूल ऑफ पब्लिक हेल्थ और स्टॉकहोम, स्वीडेन के कैरोलिंसका स्कूल के शोधकर्ताओं ने यह पाया कि एक्रिलामाइड के अधिक सेवन और तीनों प्रकार के कैंसर: मूत्राशय, बड़ी आंत और किडनी, की संभावना के बीच कोई सम्बन्ध नहीं है।

गोमांस के तेल, चर्बी, या अन्य जानवरों की वसा में फ्रेंच फ्राइज़ को तलने से इसमें संतृप्त वसा की मात्रा बढ़ जाती है। जानवरों से प्राप्त वसा के स्थान पर तेल जैसे, ताड़ का तेल इस्तेमाल करने पर मात्र यही फर्क पड़ता है कि एक संतृप्त वसा के स्थान पर दूसरे का प्रयोग होने लगता है। जानवरों से प्राप्त वसा के स्थान पर हाइड्रोजनीकृत तेल के प्रयोग से कोलेस्ट्रौल की मात्रा तो घट जाती है पर ट्रांस फैट की मात्रा बढ़ जाती है, जिसके सम्बन्ध में यह देखा गया है कि यह एलडीएल (LDL) कोलेस्ट्रौल को बढ़ा देता है और एचडीएल (HDL) कोलेस्ट्रौल को घटा देता है। इसमें कैनोला (राई) के तेल का भी प्रयोग किया जा सकता है, लेकिन आमतौर पर गोमांस की चर्बी ही अधिक प्रचलित है, खासकर उन फास्ट फ़ूड श्रृंखलाओं में जो कम्युनल (मिलेजुले) ऑयल बाथ का प्रयोग करते हैं।
अब कई रेस्तरां अपने द्वारा असंतृप्त तेल का इस्तेमाल किये जाने को प्रचारित करते हैं। उदहारण के लिए, फाइव गाइज़, यह प्रचार करता है कि उनके फ्राइज़ मूंगफली के तेल में बनाये जाते हैं, जबकि चिक-फिल-ए यह प्रचार करता है कि वे कैनोला (राई) ऑयल का प्रयोग करते हैं।

कर्ली फ्राइज़
शब्द की व्युत्पत्ति
स्वास्थ्य दृष्टिकोण
स्पेन